《送李微之粹成都》
宋代·洪咨夔

凤生丹山西，来为太平符。
矫立青琅玕，祥云蔚相扶。
一鸣合箫韶，再鸣应驺虞。
散为清明风，万象皆敷与。
色举抑何决，矢脱金仆姑。
戛摩参旗高，可望不可呼。
穿花迷娇雉，唼藻戏乳凫。
搔道重太息，春阴渺江湖。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。